|  |  |
| --- | --- |
| **აჭარის ავტონომიური რესპუბლიკის სოფლის მეურნეობის სამინისტროს 2015-2018 წლების კორექტირებული საშუალოვადიანი სამოქმედო გეგმა** | |
| საშუალოვადიანი პრიორიტეტი | **სოფლის მეურნეობის დარგის შემდგომი განვითარება** |
| "დასაბუთება" | აჭარის ავტონომიური რესპუბლიკის სოფლის მეურნეობის სამინისტროს მისიას წარმოადგენს ,,მდგრადი განვითარების პრინციპებზე დაყრდნობით კონკურენტუნარიანი, რისკებისაგან დაცული აგროსასურსათო სექტორის ჩამოყალიბება და სასურსათო უსაფრთხოების უზრუნველყოფა“ .  სოფლის მეურნეობა და მისი განვითარება აჭარის ავტონომიურ რესპუბლიკის ერთ-ერთი პრიორიტეტული სფეროა და წარმოადგენს ფერმერთა და აგრომეწარმეთა შემოსავლების უმთავრეს წყაროს, როგორც ფულადი, ასევე ნატურალური ფორმით. აგროსასურსათო სექტორის ძირითადი ფუნქცია სასურსათო უსაფრთხოების უზრუნველყოფაა.  რეგიონის მოსახლეობის ეკონომიკური კეთილდღეობის მიღწევა დამოკიდებულია ადგილობრივი პროდუქციის წარმოების კონკურენტუნარიანობის ზრდაზე, თანამედროვე აგროტექნოლოგიების დანერგვაზე, ნიადაგის პროდუქტიულობის ამაღლებასა და აგრარულ სფეროში დასაქმებულთა ცოდნის გაფართოებაზე. რეგიონში სოფლის მეურნეობის უმთავრეს სექტორებს წარმოადგენს: მეციტრუსეობა, მევენახეობა-მეხილეობა, მებოსტნეობა, მეცხოველეობა, მეფუტკრეობა მეთევზეობა და სხვა. აჭარის ავტონომიური რესპუბლიკის მცირე მიწიანობის მიუხედავად ერთეულ ფართობზე დაბალია სასოფლო–სამეურნეო პროდუქციის წარმოების მაჩვენებელი, რაც განპირობებულია დაბალი აგროტექნიკური ფონით, ამორტიზირებული ნარგავებითა და თანამედროვე ტექნოლოგიების დანერგვის დაბალი დონით.  აქედან გამომდინარე, სამინისტროს 2015–2018 წლების პრიორიტეტი თავისი შინაარსითა და მოცულობით ძირითადად ორიენტირებულია სოფლის მეურნეობის დარგის შემდგომ განვითარებაზე. რომლის მისაღწევად საჭიროა აგარარული პოლიტიკის შემუშავება ეროვნული ტრადიციებისა და საერთაშორისო გამოცდილებების გათვალისწინებით. რეფორმების დაგეგმვა და განხორციელება. აგროსასურსათო სექტორში პროდუქციის წარმოების ზრდისა და ექსპორტზე რეალიზაციის ხელშეწყობა, სასურსათო უსაფრთხოებისათვის საჭირო ღონისძიებების დაგეგმვა. დარგში ინვესტიციების მოზიდვის ხელშეწყობა. პროგრამული ღონისძიებების დაგეგმვა და განხორციელება. რაც, დადებითად აისახება როგორც ფერმერებზე, აგრომეწარმეებზე და ზოგადად მოსახლეობის შემოსავლებზე, ასევე რეგიონული ბიუჯეტის ზრდაზე. |
| საშუალოვადიანი მიზანი: | თანამედროვე აგროტექნოლოგიების დანერგვა, ადგილობრივი პროდუქციის წარმოების კონკურენტუნარიანობის გაზრდა, ნიადაგის პროდუქტიულობის ამაღლება, აგრარულ სფეროში დასაქმებულთა ცოდნის გაფართოება. |
| ძირითადი სამოქმედო გეგმა | ფერმერული მეურნეობის განვითარების ხელშეწყობისათვის ფერმერთა უზრუნველყოფა სამექანიზაციო საშუალებებით, მცენარეთა მაღალმოსავლიანი სახეობებისა და ჯიშების გავრცელება, ნარგავების განახლების შესაძლებლობათა უზრუნველყოფა; ნიადაგების ნაყოფიერების ამაღლება, მეცხოველეობის განვითარებისათვის საკვები ბაზის განმტკიცებაში ახალი ტექნოლოგიების დანერგვა. აგროსერვისის განვითარება, სასოფლო-სამეურნეო პროდუქციის საექსპორტო პოტენციალის გაზრდისთვის საერთაშორისო სტანდარტების დანერგვის მხარდაჭერა, საექსპორტო ინფრასტრუქტურის განვითარება, სასოფლო-სამეურნეო პროდუქციის გამოფენების ორგანიზება, ლაბორატორიული კვლევითი მომსახურება, ლაბორატორიის აკრედიტაციის სფეროს გაფართოება საერთაშორისო სტანდარტების (ISO) შესაბამისად. |

|  |  |
| --- | --- |
| პრიორიტეტი | **სოფლის მეურნეობის დარგის შემდგომი განვითარება** |
| პროგრამა | **სამექანიზაციო საშუალებებით ფერმერთა და აგრომეწარმეთა უზრუნველყოფის ხელშეწყობა** |
| განხორციელების ვადები | 2015 -2018 წლები. |
| პროგრამის ბიუჯეტი | 2015 -2018 წლები - 4 743 000 ლარი.  2015 – 1 920 000ლარი.  2016 – 941 000 ლარი.  2017 – 941 000 ლარი.  2018 – 941 000 ლარი. |
| პროგრამის მიზანი | მცირე მექანიზაციის ტექნიკური საშუალებებით (მოტობლოკები სხვადასხვა აგრეგატებით) სავარგულების დამუშავების და კაკლოვანი ხილის მოსავლის აღება–გაწმენდვის უზრუნველყოფა. მცენარეთა დაცვა მობილური ტექნიკური აპარატების გამოყენებით. |
| პროგრამის აღწერა | სოფლად ახალი ტექნოლოგიების დანერგვისა და კონკურენტუნარიანი პროდუქციის ხარისხობრივი და რაოდენობრივ მატების მისაღწევად საჭიროა განხორციელდეს შემდეგი ქვეპროგრამები  **ქვეპროგრამა 1- *მრავალფუნქციური მოტობლოკებით ფერმერთა უზრუნველყოფის ხელშეწყობა,*** ქვეპროგრამის ფარგლებში ფერმერებსა და აგრომეწარმეებს მიეწოდებათ დაახლოებით 350 ერთეული მოტობლოკი სხვადასხვა სასოფლო–სამეურნეო აგრეგატების თანხლებით.  **ქვეპროგრამა 2–*მობილური შემასხურებელი აპარატებით ფერმერთა უზრუნველყოფის ხელშეწყობა,***ქვეპროგრამის ფარგლებში მცენარეთა მავნებელ დაავადებებისაგან დაცვის მიზნით ფერმერებსა და აგრომეწარმეებს მიეწოდება დაახლოებით 100 ერთეული ზემაღალი წნევის დისპერსიული გაფრქვევის მობილური აპარატები.  **ქვეპროგრამა 3 –**  ***თხილის მოსავლის ამღები და გასარჩევი დანადგარ – მოწყობილობებით ფერმერთა უზრუნველყოფის ხელშეწყობა,***ქვეპროგრამის ფარგლებში ფერმერებსა და აგრომეწარმეებს მიეწოდებათ თხილის ამკრეფი დაახლოებით 100 ერთეული და თხილის ჩენჩოსგან გამცლელი დაახლოებით 20 ერთეული დანადგარ–მოწყობილობა. |
| პროგრამის მოსალოდნელი (საბოლოო შედეგი) | 2015-2018 წლების საშუალოვადიან პერიოდში ფერმერები და აგრომეწარმეები,   * გადაიარაღებულია თანამედროვე მოტობლოკებითა და შესაბამისი სასოფლო–სამეურნეო აგრეგატებით, აგროვადებში მცირე დანახარჯებით დამუშავებულია დაახლოებით 500 ჰაზე მეტი სასოფლო–სამეურნეო სავარგული. 1,5–ჯერ გაზრდილია პროდუქციის წარმოება, ხარისხი და ფერმერთა ფინანსური შემოსავლები. * ციტრუსის მწარმოებელი ფერმერები და აგრომეწარმეები უზრუნველყოფილია თანამედროვე ტექნოლოგიებით აღჭურვილი მობილური შემასხურებელი აპარატებით, სეზონურად 500–ჰა–ზე მეტი ციტრუსოვანთა ბაღი დამუშავებულია მცენარეთა დაცვის საშუალებებით, 20 %–მდე გაზრდილია პოდუქციის მოსავლიანობა და ხარისხი. * ფერმერები და აგრომეწარმეები თხილკაკალის ამკრეფი და ნაყოფგამწმენდი დანადგარ მოწყობილობებით უზრუნველყოფილია, 1–2 ჯერ გაუმჯობესეულია შრომის ნაყოფიერება და წარმოებული პროდუქციის სასაქონლო სახე და ხარისხი. |
| პრიორიტეტი | **სოფლის მეურნეობის დარგის შემდგომი განვითარება** |
| პროგრამა | **მემცენარეობის დარგის განვითარების ხელშეწყობა** |
| განხორციელების ვადები | 2015 -2018 წლები. |
| პროგრამის ბიუჯეტი | 2015 -2018 წლები - 7 462 000 ლარი.  2015 – 2  050 000 ლარი.  2016 – 1 804 000 ლარი.  2017 – 1 804 000 ლარი.  2018 – 1 804 000 ლარი. |
| პროგრამის მიზანი | ბაზარზე ორიენტირებული მაღალშემოსავლიანი მრავალწლიანი კულტურებით ბაღების განახლება, ბოსტნეულის არასეზონურ პერიოდში პროდუქციის წარმოების მოცულობის ზრდის ხელშეწყობა. ციტრუსოვანთა მოსავლის უდანაკარგოდ აღება–დაბინავება და ხილის პირველადი გადამუშავების უზრუნველყოფა. |
| პროგრამის აღწერა | შიდა მოხმარებისა და ბაზარზე ორიენტირებული პროდუქციის რაოდენობრივი და ხარისხობრივი მაჩვენებლების ზრდის, რეგიონის ფერმერულ მეურნეობებში საადრეო ბოსტნეული კულტურების წარმოების ხელშეწყობის, ტენიანი სუბტროპიკული ზონისა და ქვეზონებში არსებული მაღალმჟავიანი ნიადაგების ნაყოფიერების აღდენისათვის მიზანშეწონილია განხორციელდეს შემდეგი ქვეპროგრამები  ***ქვეპროგრამა 1***  *–* ***მრავალწლიანი ხეხილოვანი კულტურების ნერგებით ფერმერთა უზრუნველყოფის ხელშეწყობა,***  ქვეპროგრამის ფარგლებში გათვალისწინებულია პერსპექტიული უხვმსხმოიარე კაკლის, მოცვის და ხურმის ნერგებით ფერმერთა და აგრომეწარმეთა უზრუნველყოფის ხელშეწყობა.  ***ქვეპროგრამა 2*** *–* ***ფერმერთა ნაკვეთებზე ნიადაგის ნაყოფიერების დონის ამაღლების მიზნით ქიმიური მელიორაციის ღონისძიებების გამოყენება,***    ქვეპროგრამის ფარგლებში გათვალისწინებულია დაახლოებით 3000 ტონა დეფეკაციური ფქვილი ფერმერთა და აგრომეწარმეთა უზრუნველყოფის ხელშეწყობა.  ***ქვეპროგრამა 3 – სასათბურე კონსტრუქციებით ფერმერთა უზრუნველყოფის ხელშეწყობა,***  ქვეპროგრამი ფარგლებში გათვალისწინებულია დაახლოებით 250 ერთეული მარტივი ტიპის სასათბურე კონსტრუქციით ფერმერთა და აგრომეწარმეთა უზრუნველყოფის ხელშეწყობა.  **ქვეპროგრამა 4** *–* ***სასოფლო–სამეურნეო პროდუქციის ტარა –მასალით ფერმერთა უზრუნველყოფის ხელშეწყობა,***  ქვეპროგრამის ფარგლებში გათვალისწინებულია დაახლოებით 100 000 ცალი 25 კგ ტევადობის პლასტმასის ტარით ფერმერთა და აგრომეწარმეთა უზრუნველყოფის ხელშეწყობა.  ***ქვეპროგრამა 5 – ხილის საშრობი დანადგარებით ფერმერთა უზრუნველყოფის ხელშეწყობა***  ქვეპროგრამის ფარგლებში გათვალისწინებულია დაახლოებით 50 ერთეული ხილის საშრობი დანადგარით ფერმერთა და აგრომეწარმეთა უზრუნველყოფის ხელშეწყობა. |
| პროგრამის მოსალოდნელი (საბოლოო შედეგი) | * ხეხილოვან კულტურათა (კაკალი, მოცვი, სუბტროპიკული ხურმა) ნერგების ფერმერებსა და აგრომეწარმეებზე მიწოდების საფუძველზე გაშენდა დაახლოებით 40 ჰა–ზე მეტი კაკლის ახალშენი ბაღი და 4–5 წლის შემდეგ სრულ მსხმოიარობაში წარმოებული იქნება საშუალოდ 150 ტონა ნიგოზი, ასევე 3 ჰაზე გაშენდა მოცვის ახალშენი ბაღი და სრულ მსხმოიარობაში ყოველწლიურად წარმოებული იქნება 70 ტონა ლურჯი მოცვი. * ფერმერებსა და აგრომეწარმეებზე მიწოდებულია 3000 ტონა დეფეკაციური ფქვილი, ქიმიური მელიორაცია ჩაუტარდა 300 ჰა მჟავე რეაქციის სასოფლო–სამეურნეო სავარგულს. დაახლოებით 1,5–2 – ჯერ გაიზრდა პროდუქციის წარმოების მოცულობა და ხარისხი. * ფერმერებსა და აგრომეწარმეებს მიეწოდათ 250 სასათბურე კონსტრუქცია, მოეწყო დაახლოებით 1,25 ჰა დახურული გრუნტის მარტივი ტიპის სასათბურე მეურნეობა, სადაც წლის განმავლობაში წარმოებული იქნება 300 ტონამდე სხვადასხვა სახეობის ნედლი ბოსტნეული. * ძირითადად მეციტრუსეობის ზონის ფერმერებსა და აგრომეწარმეებს მიეწოდათ 100 000 ცალი პლასტმასის 25კგ ტევადობის სამუშაო ტარა, აგროვადებში მოკრეფილი და შენახული იქნება 2500 ტონა ციტრუსი. პროგრამის ირიბი შედეგით ყოველწლიურად დაზოგილი იქნება 1500 კბ/მ–დე ძვირფას მერქნიანი ხე–ტყე. * ფერმერებსა და აგრომეწარმეებს მიეწოდათ 50 ერთეული მცირე წარმადობის ხილის საშრობი დანადგარი, მისი მეშვეობით სეზონურად შესაძლებელი იქნება ოჯახურ პირობებში გადამუშავდეს 20 ტონაზე მეტი ხილი და დამზადეს 4 ტონამდე მაღალი ხარისხის ჩირი. |
| პრიორიტეტი | **სოფლის მეურნეობის დარგის შემდგომი განვითარება** |
| პროგრამა | **მეცხოველეობის დარგის განვითარების ხელშეწყობა** |
| განხორციელების ვადები | 2015 -2018 წლები. |
| პროგრამის ბიუჯეტი | 2015 -2018 წლები - 1 420 000 ლარი.  2015 – 355 000 ლარი.  2016 – 355 000 ლარი.  2017 – 355 000 ლარი.  2018 – 355 000 ლარი. |
| პროგრამის მიზანი | რძის, რძის პროდუქტების და პირუტყვის საკვები ნედლეულის უნარჩენო გადამუშავების ხელშეწყობა. თაფლის წარმოების მაჩვენებლის ზრდა და გაუმჯობესება. |
| პროგრამის აღწერა | რძის, რძის პროდუქტების და პირუტყვის საკვები ნედლეულის უნარჩენო გადამუშავების ხელშეწყობისა და რეგიონში თაფლის წარმოების მაჩვენებლის ზრდისა და გაუმჯობესებისათვის შემდეგი ქვეპროგრამები  ***ქვეპროგრამა 1 – თაფლსაწური აპარატებით მეფუტკრეთა უზრუნველყოფის ხელშეწყობა***  ქვეპროგრამის ფარგლებში გათვალისწინებულია დაახლოებით 50 ერთეული თაფლსაწური მოწყობილობითმ ფერმერთა და აგრომეწარმეთა უზრუნველყოფის ხელშეწყობა.  **ქვეპროგრამა 2 – *რძისა და რძის პროდუქტების გადამუშავების ხელშეწყობა***  ქვეპროგრამის ფარგლებში გათვალისწინებულია დაახლოებით 500 ერთეული რძის გამოსახდელი სეპარატორითა და 50 ერთეული კარაქის ამომყვანი აპარატით ფერმერთა და აგრომეწარმეთა უზრუნველყოფის ხელშეწყობა.  **ქვეპროგრამა 3** – ***მარცვლეულისა და უხეში საკვების საფქვავი დანადგარით ფერმერთა უზრუნველყოფის ხელშეწყობა***  ქვეპროგრამის ფარგლებში გათვალისწინებულია დაახლოებით 100 ერთეული მარცვლეულისა და სხვა უხეში საკვები ნედლეულის საფქვავი (ე.წ წისქვილი) მოწყობილობით ფერმერთა და აგრომეწარმეთა უზრუნველყოფის ხელშეწყობა. |
| პროგრამის მოსალოდნელი (საბოლოო შედეგი) | * მეფუტკრე ფერმერებსა, აგრომეწარმეებზე და დაინტერესებულ კოოპერატივებზე მიწოდებულია 50 ერთეული თაფლსაწური მოწყობილობა. დაახლოებით სეზონურად გამოიწურება 100 ტონა თაფლი, კვლავ ბრუნვაში მოექცევა მზა ფიჭა, დაზოგილი იქნება დრო და ახლი ფიჭის თანხები. * ფერმერებსა და აგრომეწარმეებზე მიწოდებულია 500 ერთეული რძის გამოსახდელი სეპარატორი და 50 ერთეული კარაქის ამომყვანი აპარატი, წლის განმავლობაში სეპარატორით დაახლოებით გადამუშავდება 4–5 ათასი ტონა რძე, კარაქის ამომყვანით წარმოებული იქნება 15–20 ტონა ნატურალური კარაქი. * ფერმერებსა და აგრომეწარმეებზე მიწოდებულია 100 ერთეული მარცვლეულისა და სხვა უხეში საკვების საფქვავი მოწყობილობა (ელექტრო წისქვილი), მათი მეშვეობით ფერმერები კომბინირებული საკვებისათვის გადაამუშავებენ 500–700 ტონა ერთად აღებულ მარცვლეულს, ძირვენებსა და სხვა უხეშ საკვებს. |